Барыс Уладзіміравіч Аракчэеў

**Барыс Уладзіміравіч Аракчэеў** (, в. Турбанава, Яраслаўская вобласць, СССР — , ) — беларускі мастак, педагог. Заслужаны дзеяч мастацтваў Беларусі (1996). Працаваў у станковым жывапісе, у жанрах пейзажа, нацюрморта, тэматычных карцін і батальных сцэн.

## Біяграфічныя звесткі 
Юнацтва мастака супала з гадамі Вялікай Айчыннай вайны. Ён запісаўся добраахвотнікам на фронт, адкуль у 1944 быў накіраваны ў Бабруйск, а затым у Мінскі штаб акругі, адкуль дэмабілізаваўся.

У 1950 годзе паступіў у Мінскае мастацкае вучылішча, якое датэрмінова, за добрую паспяховасць, скончыў у 1953. Затым Барыс Аракчэеў паступіў у толькі што адчынены ў Мінску Тэатральна-мастацкі інстытут. Яго настаўнікам і пасля кіраўніком дыплома стаў вядомы беларускі жывапісец і педагог Віталь Цвірка. Адначасова з Барысам Аракчэевым першымі выпускнікамі гэтага інстытута ў 1959 у сталі народныя мастакі Анатоль Анікейчык, Віктар Грамыка, Арлен Кашкурэвіч і Леанід Шчамялёў.

## Творчасць 
Дыпломная праца Барыса Аракчэева «Этапы вялікага шляху», напісаная на «выдатна», была адабрана для экспазіцыі ў Маскве на Усесаюзнай выставе, надрукавана ў шматлікіх маскоўскіх выданнях і цяпер знаходзіцца ва ўласнасці і пастаяннай экспазіцыі Нацыянальнага мастацкага музея Беларусі. Сярод твораў Аракчэева — пейзажы, нацюрморты, серыя партрэтаў сучаснікаў і знакамітых людзей. З’яўляўся адным з чатырох стваральнікаў дыярамы «Мінскі кацёл» (1969—1972) у Музеі гісторыі Вялікай Айчыннай вайны, разам з мастакамі Фёдарам Бараноўскім, Мікалаем Залозным і Леанідам Асядоўскім. Член Беларускага Саюза мастакоў з 1964 года.
З 1964 па 1971 Барыс Аракчэеў выкладаў жывапіс і кампазіцыю ў Мінскім мастацкім вучылішчы імя Глебава. З 1971 па 1996 — у Беларускай Акадэміі мастацтваў, дзе атрымаў званне дацэнта кафедры. З’яўляўся настаўнікам многіх вядомых беларускіх мастакоў, сярод якіх Уладзімір Кожух, Аляксей Кузьміч, Вячаслаў Рускевіч, Фелікс Янушкевіч, Васіль Іларыёнавіч Ясюк і іншыя. З 1968 па 1977 Барыс Аракчэеў уваходзіў у праўленне Саюза мастакоў БССР.

Творы Аракчэева знаходзяцца ў многіх музеях Рэспублікі Беларусь: 18 работ у Нацыянальным мастацкім музеі, столькі ж у Фондзе Саюза Мастакоў Беларусі, яшчэ 17 работ у Магілёўскім мастацкім музеі, а таксама працамі Аракчэева валодаюць Музей сучаснага выяўленчага мастацтва ў Мінску, Музей гісторыі Вялікай Айчыннай вайны, Літаратурны музей Максіма Багдановіча, Музеі гісторыі горада Мінску, мастацкія галерэі Гомеля, Светлагорска, Полацка, Крупак, Баранавічаў, і прыватныя калекцыянеры замежных краін.
Жыў у Мінску.

Бацька трох дачок, кожная з якіх з’яўляецца мастаком-прафесіяналам.

Майстэрня мастака знаходзілася ў раёне Плошчы Свабоды, на скрыжаванні вуліц Леніна і Інтэрнацыянальнай.

## Галерэя ў Крупках 
2 красавіка 2015 года Крупскай мастацкай галерэі было прысвоена імя Барыса Аракчэева. Плошча галерэі складае 60 квадратаў. Яна размешчана ў двух пакоях раённага цэнтра культуры. Галерэя была адкрыта ў 2005 годзе і яе першым жывапісным палатном стаў твор Барыса Аракчэева «Генерал Кульнеў і гродзенскія гусары ў бітве пры Клясціцах». Праца над карцінай ішла 36 месяцаў. Два гады мастак рабіў замалёўкі, эскізы, складаў кампазіцыі і год пісаў. Аракчэеў асабіста падарыў карціну на адкрыццё культурнай установы ў 2005 годзе. Памеры твора не дазваляюць выстаўляць яго непасрэдна на галерэйных плошчах. Таму маштабныя батальныя творы Аракчэева — акрамя алейнага летапісу 1812 года, тут яшчэ і твор Барыса Аракчэева «Подзвіг абаронцаў Брэсцкай крэпасці» — экспануюцца ў адным з залаў краязнаўчага музея. Галерэя — філіял музея. Штогод галерэйны фонд папаўняўся творамі Барыса Аракчэева, які рыхтаваў і праводзіў там асабістыя і дынастычныя выстаўкі.

## Пейзажны жывапіс 

Выява:Boris Arakcheev 1963 Late Autumn 71 x 188 cm oil on canvas.jpg|«Позняя восень», 1963, палатно, алей, 71 x 188 см
Выява:Boris Arakcheev 1973 Caucasus. The sea and the mountains 55 x 39 cm Oil on Cardboard.jpg|«Каўказ. Мора і горы », 1973
Выява:Boris Arakcheev 1974 Storm in Khosta 44 x 60 cm Oil on cardboard.jpg|«Шторм. Хоста », 1974, кардон, алей, 44 х 60 см
Выява:Boris Arakcheev 1975 Rakov. Early snow.jpg|«Ракаў. Ранні снег», 1975, кардон, алей, 50 х 70 см
Выява:Boris Arakcheev 1986 Oak of Adam Mickiewicz.jpg|«Дуб Адама Міцкевіча», 1986, кардон, алей, 34 х 47 см
Выява:Boris Arakcheev 1998 Summer in bloom 28.5 x 49 cm oil on cardboard.jpg|«Лета ў росквіце», 1998, кардон, алей, 28,5 х 49 см.
Выява:Boris Arakcheev 2001 The blue lakes of Vitebsk 34.5 x 48 cm Oil on cardboard.jpg|«Сінь Віцебскіх азёр», 2001, кардон, алей. 34,5 х 48 см.
Выява:Boris Arakcheev 2004 Red autumn. Ostroshitsky Lake 31 x 38 cm Oil on canvas.jpg|«Рудая восень. Астрашыцкае возера», 2004, палатно, алей, 31 х 38 см
Выява:Boris Arakcheev 2007 Clean Sky 18 x 34 cm Oil on canvas.jpg|«Чыстае неба», 2007, палатно, алей. 18 х 34 см
Выява:Boris Arakcheev 2008 Forest Lake 28 x 41 cm Oil on canvas.jpg|«Лясное возера», 2008, палатно, алей. 28 х 41 см
Выява:Boris Arakcheev 2009 The clouds are floating over fields and lakes 50 x 70 cm Oil on canvas.jpg|«Аблокі плывуць над палямі і азёрамі», 2009, палатно, алей. 50х70 см.
Выява:Boris Arakcheev 2012 Bathhouse 100х100 oil on canvas.jpg|«Лазня», 2012, палатно, алей. 100х100 см.

## Нацюрморт 

Выява:Boris Arakcheev 1956 Lilac at the Well.jpg|«Бэз ля калодзежа», 1956. Палатно, алей, 100 x 68 см
Выява:Boris Arakcheev 1984 Still Life with Lupine.jpg|«Нацюрморт з лубінам», 1984. Палатно, алей, 100 x 92 см
Выява:Boris Arakcheev 2005 Way to Home.jpg|«Дарога да дому», 2005. Палатно, алей, 73 x 81 см.
Выява:Boris Arakcheev 2010 Persian lilac blossomed 54 x 77 cm oil on cardboard.jpg|«Заквітнеў персідскі бэз». 2010, кардон, алей, 54 х 77 см

## Літаратура 
* 
* 
* 
* 
* 

## Спасылкі 
* Родныя вобразы. Барыс Аракчэеў.
* Крупскай мастацкай галерэі прысвоена імя Барыса Аракчэева 
* Мастерская — родовое гнездо художницы Оксаны Аракчеевой 
* http://vsr.mil.by/2014/11/26/belorusskij-zhivopisec-boris-arakcheev/ 

Катэгорыя:Заслужаныя дзеячы мастацтваў Рэспублікі Беларусь
Катэгорыя:Выпускнікі Беларускай акадэміі мастацтваў
Катэгорыя:Мастакі СССР
Катэгорыя:Мастакі Беларусі
Катэгорыя:Мастакі XX стагоддзя
Катэгорыя:Мастакі XXI стагоддзя
Катэгорыя:Члены Беларускага саюза мастакоў
Катэгорыя:Выкладчыкі Мінскага дзяржаўнага мастацкага каледжа імя А. К. Глебава
Катэгорыя:Педагогі Беларусі
Катэгорыя:Выкладчыкі Беларускай акадэміі мастацтваў
Катэгорыя:Нарадзіліся ў Яраслаўскай вобласці